text: جناب نقوی نے کہا کہ وزیر اعظم نریندر مودی کسی امتیاز کے بغیر تمام مذہبوں اور ذاتوں کے لئے کام کررہے ہیں۔ حکومت ہند کی جن دھن یوجنا ، اسکل انڈیا، اسٹارٹ اپ انڈیا، اسٹینڈ اپ انڈیا، مدرا یوجنا، اجولا یوجناسے بڑی تعداد میں اقلیتوں سے تعلق رکھنے والی برادری کے غریب اور کمزور طبقوں کے نوجوانوں کو بڑی تعداد میں کام دیا گیاہے۔وزیر موصوف نے کہا کہ اقلیتوں کو پچھلے 48 مہینوں میں جو سماجی اقتصادی-تعلیمی طورپر بااختیار بنانے کے لئے جو کام کیا گیا ہے وہ پچھلے 48 برسوں میں بھی نہیں کیا گیا۔غریب نواز کوشل وکاس یوجنا، ہنر ہاٹ، نئی منزل، سیکھو اور کماؤ اور بیگم حضرت محل لڑکیوں کے وظائف ، نئی اڑان، نیا سویرا اقلیتوں کو بااختیار بنانے میں ایک سنگ میل کی حیثیت رکھتے ہیں۔